b'\n_START_ARTICLE_\nCorusi\n_START_PARAGRAPH_\nCorusi (kor\xc3\xbazi), tudi Carusa, je italijanska rodbina iz Furlanije, ki se je naselila v Ljubljani._NEWLINE_\xc4\x8clani rodbine Corusi so se naselili v Ljubljani v 2. polovici 16. stoletja ali v 1. pol. 17. stoletja. Med njimi so bili duhovniki, pravniki in zdravniki. Zdravnik Franc Jo\xc5\xbeef je deloval v Ljubljani in sodeloval z J. V. Valvasorjem. Prav tako zdravnik Janez Ga\xc5\xa1par Corusi je bil fizik kranjskih de\xc5\xbeelnih stanov in \xc4\x8dlan ljubljanske Academiae Operosorum in Dizmove bratov\xc5\xa1\xc4\x8dine (Societas unitorum).'